„Zajedno za DA:“ Koalicija bez presedana
Temeljna poruka koalicije „Communitiy of YES“ je da SAD trebaju pomoći bez odlaganja rješenje izraelsko-palestinskog sukoba
Koaliciju predvodi "J Street," organizacija koja se deklarira kao pro-izraelska, zagovara mir i favorizira rješenje o dvije države, a čine je čine još tri jevrejske organizacije, dvije asocijacije američkih muslimana, te grupe "Crkve za Srednji Istok" i "Fondacija za mir na Srednjem Istoku." Više organizacija američkih Jevreja pridružilo se kršćanskim i muslimanskim vjerskim i političkim akcionim grupama u zagovaranju postizanja mirnog ishoda za palestinsko-izraelski sukob. Odgovarajuću kampanju pokrenuli su zajednički početkom jula, upravo u vrijeme dok su u Bijeloj Kući sastali i razgovarali predsjednik Sjedinjenih Država Barack Obama i izraelski premijer Benjamin Netanyahu. Ta nova koalicija nazvana je "Community of YES," ili "Zajedno za DA," a kampanjom u medijima širom Sjedinjenih Američkih Država izražava jasnu i snažnu podršku naporima i predvodništvu Sjedinjenih Država u ostvarivanju rješenja dvije države, Izrael i Palestina, u miru, jedna pored druge. U jednom od televizijskih oglasa "Zajednice za DA" ističe se da, dok haos i nasilje na Srednjem Istoku rastu, mnoge istaknute ličnosti američkog političkog i javnog života, poput Sarah Palin ili Rush-a Limbaugh-a ignoriraju realnost. "Community of YES" je presedan. Predvodi je "J Street," organizacija koja se deklarira kao pro-izraelska, zagovara mir i favorizira rješenje o dvije države. "Zajednicu za DA" čine još tri jevrejske organizacije, dvije asocijacije američkih muslimana, te grupe "Crkve za Srednji Istok" i "Fondacija za mir na Srednjem Istoku." Hadar Susskind, potpredsjednik "J Street-a" o ciljevima koalicije kaže: Gospodin Susskind ističe činjenicu da ankete pokazuju da više od 80 procenata američkih Jevrjeja podržava aktivnu ulogu Sjedinjenih Država u postizanju solucije o dvije države. Da još više osnaže tu podršku aktivisti "J Street-a" su sve češće u sinagogama. Predstavnici drugih grupa kolacije "Community of YES" odlaze među svoje. Gospodin Susskind tim povodom kaže: Novi član koalicije "Community of YES" je i "Muslimansko vijeće za opće odnose." Direktor vašingtonskog ureda tog vijeća Haris Tarrain kaže: Gospodin Tarrain ističe da je palestinsko pitanje bitno za svakog američkog muslimana, bez obzira na različitosti među muslimanskim zajednicama. I dok iz "Zajednice za DA" poručuju da Sjedinjene Države bez odlaganja trebaju pomoći da se okonča sukob, neke pro-izraelske grupe su protiv brzih koraka. Robert Satloff, izvršni direktor vašingtonskog Instituta za srednje-istočnu politiku, instituta koji većinom stoji na pro-izraelskim pozicijama, kaže: Grupe i organizacije, članice koalicije "Zajedno za DA" će nastaviti da traže i podstiču Kongres i administraciju predsjednika Obame da pomogne okončati palestinsko-izraelski sukob kroz djelotvoran angažman, što je gospodin Obama i obećao u svom govoru u Kairu prije godinu dana.